ძველი რიგა
ძველი რიგა, ვეცრიგა (ლატვ. Vecrīga, გერმ. Altstadt von Riga) — ქალაქ რიგს ძველი უბანი, მდებარეობს მდინარე დაუგავის მარჯვენა ნაპირზე. ცნობილია თავისი ეკლესია-მონასტრებით და ისტორიული შენობებით. 1967 წელს უბანმა დაცული ტერიტორიის სტატუსი მიიღო. 1983 წლიდან ქალაქი-მუზეუმია, ხოლო 1997 წელს შეიყვანეს იუნესკოს მსოფლიო მემკვიდრეობის სიაში. XX საუკუნის 80-იან წლებში ქალაქის ხელისუფლებამ აკრძალა ტრანსპორტის მოძრაობა ძველი ქალაქის ტერიტორიაზე.